**Upute za slanje rada**, str. 1

**Upute za oblikovanje rada**, str. 2

**Recenzentski postupak**, str. 14

Poštovani sudionici Sedmoga hrvatskog slavističkog kongresa!

Referati koji će se izložiti na *Sedmome hrvatskom slavističkom kongresu* (Šibenik, 25. – 28. rujna 2019.) bit će objavljeni u zborniku radova nakon prihvaćanja radova u postupku anonimne recenzije.

Rad oblikovan prema *Uputama za oblikovanje rada* treba predati elektronički u *Obrazac za slanje rada* mrežnoj stranici Kongresa <https://7hsk.ffzg.unizg.hr/prijava-radova-za-zbornik-radova/obrazac-za-slanje-rada/>najkasnije **do 20. kolovoza 2019**.

Podsjećamo da **rad neće biti uvršten u anonimni recenzentski postupak i neće biti objavljen u zborniku radova**:

1. ako sudionici kojima je prihvaćen sažetak izlaganja **ne pošalju** rad za zbornik **do 20. kolovoza 2019.**
2. ako sudionici kojima je prihvaćen sažetak izlaganja i koji su poslali rad do 20. kolovoza 2019. **ne izlože svoj rad na Kongresu**.

Želimo objaviti zbornik radova visoke kakvoće i otisnuta u razumnome roku nakon održavanja Kongresa. Stoga molimo sudionike da se drže zadanih rokova i naputaka.

**UPUTE ZA SLANJE RADA**

Istodobno treba poslati dvije inačice rada:

1. inačica rada u .doc ili .docx formatu.

Datoteku treba nasloviti **prezimenom autora** (npr. Horvat.docx) ili **prezimenima suautora** (prezimena suautora treba odvojiti donjom crtom, npr. Horvat\_Ivic-Juric.docx) bez dijakritičkih znakova i predati elektronički u *Obrazac za slanje rada* najkasnije **do 20. kolovoza 2019**.

2. inačica rada u .pdf formatu.

Inačica treba biti spremljena **bez podataka u autorstvu u zaglavlju rada.** Počinje dakle naslovom rada.

Datoteku treba nasloviti **prezimenom autora** (npr. Horvat.pdf) ili **prezimenima suautora** (prezimena suautora treba odvojiti donjom crtom, npr. Horvat\_Ivic-Juric.pdf) bez dijakritičkih znakova i predati elektronički u *Obrazac za slanje rada* najkasnije **do 20. kolovoza 2019**.

**UPUTE ZA OBLIKOVANJE RADA**

**Duljina rada**

Preporučena je duljina rada **16 autorskih kartica** (28800 slovnih znakova s razmacima, tj. jedan autorski arak) uključujući popis literature i sažetke na hrvatskome i jednome stranom jeziku.

U obzir će se uzeti i radovi duži od jednoga autorskoga arka ako se pokaže da dužina rada opravdava sadržaj rada.

**Jezik rada**

Radovi mogu biti napisani na kojem slavenskom ili svjetskom jeziku.

**Sažetak rada**

Ako je rad napisan na slavenskome jeziku, prijevodna inačica sažetka rada mora biti napisana na svjetskome jeziku.

Ako je rad napisan na svjetskome jeziku, prijevodna inačica sažetka rada mora biti napisana na hrvatskome jeziku.

**Ključne riječi**

Ključne riječi (do pet riječi ili sintagma) moraju biti napisane:

1. na jeziku rada

2. na hrvatskome jeziku (ako jezik rada nije hrvatski)

3. na engleskome jeziku.

**Opće upute**

|  |  |
| --- | --- |
| Margine:  | 2,5 cm sa svake strane |
| Prored:  | **1,5** – tekst rada**1** – sažeci, ključne riječi, podrubnice |
| Slova:  | tip: *Times New Roman*veličina: 10 – sažeci, ključne riječi, podrubnice12 – tekst rada14 – ime i prezime autora/autorā, naslov rada |
| Podrubnice (fusnote):  | Bilješke ispod teksta eksplikativne su naravi i treba ih upotrebljavati isključivo za dodatne napomene i objašnjenja. Navode se na dnu stranice opcijom *References/Insert Footnote*. |
| Grafički prilozi:  | Crteže, tablice, slike i sl. treba integrirati u tekst. |

**Struktura rada**

|  |  |
| --- | --- |
|  | str. |
| (0) ZAGLAVLJE – podaci o autoru/autorima …………………………………………………………… | 4 |
| (1) NASLOV RADA ………………………………………………………………………………………………….. | 5 |
| (2) SAŽETAK NA JEZIKU RADA ………………………………………………………………………………… | 5 |
| (3) KLJUČNE RIJEČI NA JEZIKU RADA ………………………………………………………………………. | 5 |
| (4) TEKST RADA …………………………………………………………………………………………………….. | 5 |
| (5) IZVORI i LITERATURA ……………………………………………………………………………………….. | 7 |
| Navođenje citiranih bibliografskih jedinica u izvorima i popisu literature …………1. Knjige ……………………………………………………………………………………………………..1.1. Opće napomene ………………………………………………………………………………….1.2. Autorska knjiga ……………………………………………………………………………………1.3. Urednička knjiga ………………………………………………………………………………….1.4. Priređivačka knjiga ………………………………………………………………………………2. Poglavlje u knjizi …………………………………………………………………………………….3. Rad u časopisu ……………………………………………………………………………………….4. Rad u zborniku radova ……………………………………………………………………………5. Kvalifikacijski rad (magistarski rad, doktorska disertacija / doktorski rad) ..6. Leksikografska natuknica …………………………………………………………………………7. Rad u dnevnicima, tjednicima i mjesečnicima …………………………………………8. Mrežni izvori ………………………………………………………………………………………….. | 7778899101112121212 |
| (6) SAŽETAK NA JEDNOME OD SVJETSKIH JEZIKA …………………………………………………… | 13 |
| (7) KLJUČNE RIJEČI NA JEDNOME OD SVJETSKIH JEZIKA ………………………………………… | 14 |

**Struktura rada**

1. **ZAGLAVLJE** **– podaci o autoru/autorima** – u gornjem lijevom kutu

Ime Prezime autora/autorâ (Times New Roman, Bold 14)

Ustanova u kojoj je zaposlen (Times New Roman, Italic 12)

e-adresa (Times New Roman, Normal 12)

Primjeri:

(01.) podaci o autoru

**Ivan Horvat**

*Filozofski fakultet Sveučilišta u Zagrebu*

*Odsjek za kroatistiku*

ivan.horvat@ffzg.hr

(02.1) podaci o suautorima kad su iz iste ustanove

Primjer:

**Ivan Horvat**

**Ivana Ivić-Jurić**

*Filozofski fakultet Sveučilišta u Zagrebu, Odsjek za kroatistiku*

ivan.horvat@ffzg.hr

i.ivic.juric@gmail.com

(02.1) podaci o suautorima kad su iz različite ustanove

Primjer:

**Ivan Horvat**

*Filozofski fakultet Sveučilišta u Zagrebu, Odsjek za kroatistiku*

ivan.horvat@ffzg.hr

**Ivana Ivić-Jurić**

*Ministarstvo kulture Republike Hrvatske*

i.ivic.juric@gmail.com

**Recenzentima se rad šalje bez zaglavlja, tj. bez podataka o autorima spremljen u .pdf formatu** (v. *Upute za slanje radova* nas str. 1).

1. **NASLOV RADA**
* velikim početnim slovom (ne velikim slovima), centrirano; *Times New Roman*, Bold 14)

Primjer:

**Zaboravljeni počeci hrvatskoga jezika**

1. **SAŽETAK NA JEZIKU RADA**
* trebao bi sadržavati cilj i metodologiju istraživanja te najvažnije zaključke)
* lijevu marginu uvući za 1, a desnu marginu poravnati; *Times New Roman*, Normal 10, razmak 1

Primjer:

U prvome dijelu članka utvrđuje se suvremena klasifikacija opusa francuskoga književnika Julesa Vernea (1828. – 1905.) i uvodi pretpostavka prijevoda kao poticaja za potencijalnu popularnost književnika izvan granica svojega jezika. Verneova popularnost u hrvatskoj kulturi razvijala se samo djelomično izravno, a češće posredovanjem inozemnih odjeka i adaptacija njegovih djela. U drugome dijelu ta se hipoteza provjerava na primjeru recepcije Julesa Vernea u hrvatskoj književnosti i kulturi ponajprije prema prosudbama njegova suvremenika Augusta Šenoe (1838. – 1881.). Najprije je analizirano Šenoino poimanje pojmova pučkoga i popularnoga u književnosti, a potom je prikazana promjena Šenoinih prosudaba »popularnoga« Julesa Vernea pod utjecajem vremenske opstojnosti i recepcijske hrvatskih gledatelja na dramske adaptacije njegova djela, kontekstualizirano Šenoinim zapisima »Naša književnost«, »O hrvatskom kazalištu« i Zagrebulje. Kontekstno je utvrđena i hipotetska sprega Šenoine poetike i Verneove veze s hrvatskim krajevima.

1. **KLJUČNE RIJEČI NA JEZIKU RADA**
* napraviti razmak 1 između sažetka na jeziku rada, lijevu marginu uvući za 1, a desnu marginu poravnati; *Times New Roman*, Normal 10
* napisati ukošenim slovima *Ključne riječi*: (Times New Roman, Italic 10) i poslije dvotočke navesti **najmanje tri** riječi, a **najviše pet**.

Primjer:

*Ključne riječi:* XV. stoljeće, mletački Zadar, pučani, franjevci, Grgur Mrganić

1. **TEKST RADA**

**(4.1.) Naslovi poglavlja i potpoglavlja** – pišu se od početka retka (ne centriraju se) prema sljedećemu modelu:

**1. Naslov poglavlja** (broj i naslov poglavlja: Times New Roman, Bold 14)

**1.1. Naslov potpoglavlja** (broj potpoglavlja: Times New Roman, Bold 12)

**1.1.1.** ***Naslov odjeljka*** (naslov odjeljka: Times New Roman Bold Italic 12)

PRIMJER:

**1. Uvod**

* 1. **Rumunjski pjesnici u 20. stoljeću**

**1.1.1. *Suvremeni rumunjski pjesnici***

**(4.2.) Glavni tekst** (Times New Roman, Normal 12)

**Prije** novoga odjeljka s naslovom ostaviti dva prazna retka, a **između** naslova i odjeljka po jedan prazan redak.

**Kraće jezične primjere** (npr. pojedine riječi ili izraze) uvrstiti u tekst koristeći se kurzivom, a dulje i(li) važnije primjere numerirati arapskim brojkama u zagradama te izdvojiti iz glavnoga teksta praznim recima. Grupirati primjere korištenjem malih slova, a u tekstu se pozivati na primjere kao (2), (2a), (2a,b), (2 a-b).

Riječi ili izraze **iz jezika različitoga od jezika rada** treba popratiti prijevodom u jednostrukim navodnicima, npr. *what* ‛što’. Primjere iz jezika u kojima se ne koriste latinska slova treba transliterirati osim ako postoji uvjerljiv razlog za zadržavanje izvorne grafije.

**Navodi u tekstu** trebaju biti napisani čikaškim citatnim stilom, što znači da se u popisu literature nalaze isključivo jedinice na koje se referiralo u tekstu rada.

Pri pozivanju na referentnu jedinicu u tekstu navodi se prezime autora, godina objavljivanja rada s dvotočkom bez razmaka te, ako je relevantno, broj stranice nakon dvotočke (sve u okruglim zagradama), npr. (Cameron 2003) ili (Boers 2003: 232).

Ako se prezime autora navodi u rečenici, treba ga navesti na sljedeći način:

Firth (2009: 128) napominje da...

Ako se navodi više stranica iz iste bibliografske jedinice, pojedinačno ili kombinirano, stranice se odvajaju zarezom, a između stranica “od do” piše se crta bez razmaka, npr. (Pranjić 1971: 17, 24–27, 63).

Više referencija odvaja se točka-zarezom kronološkim slijedom, od starije prema novijoj, npr. (Hercigonja 2006; Žagar 2011).

Ako se u tekstu refereira na mrežnu stranicu, navodi se kratica URL i arapska brojka s razmakom, npr. (URL 1). Upute o navođenju mrežnih stranica v. pod 8.2. na str. 12.

**Kraće izravne citate** treba početi i završiti navodnim znakovima („“ za hrv., “” za engl.). Sve dulje citate (s više od 40 riječi) treba oblikovati kao poseban odlomak, odvojen praznim retkom od ostatka teksta, uvučen i napisan slovima manje veličine (10), bez navodnih znakova.

Eventualne ispuštene dijelove teksta treba označiti praznim slovnim mjestom i trima točkama prije i poslije prekida.

1. **IZVORI i LITERATURA** (centrirano, neobrojčeno, Times New Roman Bold 14), dva razmaka ispod glavnoga teksta:

**Izvori**

Ako tekst sadržava izvore, treba ih navoditi prije citiranih bibliografskih jedinica.

Ako u tekstu nema izvora, preskočiti naslov **Izvori**.

**Literatura**

U popisu literature navode se samo one bibliografske jedinice na koje se poziva u tekstu.

Izvori i citirane bibliografske jedinice trebaju biti poredane abecednim redom prema prezimenima autora, a svaka jedinica u zasebnome odjeljku, drugi i svaki sljedeći redak jedinice uvučen za 0,5 cm (opcijom *Paragraph / Indents and Spacing / Indentation /Special / Hanging*), bez praznih redaka između jedinica.

Uz prezime autora obvezno se mora navoditi puno ime (ili puna imena) autora (npr. Horvat, Ivan ili Šimić, Antun Branko), a ne inicijal imena (ne: Horvat, I. ili Šimić, A. B.).

Radove istoga autora treba poredati kronološki, od starijih prema novijima (npr. Horvat, Ivan. 1998., Horvat, Ivan. 2001), a radove jednoga autora objavljene u istoj godini obilježiti malim slovima (npr. Horvat 1998a, Horvat 1998b).

**Navođenje citiranih bibliografskih jedinica u izvorima i popisu literature**

**1. Knjige**

**1.1. Opće napomene**

Ako je knjiga višeautorska, svim se autorima navodi Prezime, Ime te se odvajaju točka-zarezom.

Primjer:

Babić, Stjepan; Finka, Božidar; Moguš, Milan.

Ako knjiga sadržava naslov i podnaslov, pišu se ukošeno, a naslov se odvaja točkom.

Primjer:

Oraić Tolić, Dubravka. 2005. *Muška moderna i ženska postmoderna. Rođenje virtualne kulture*. Zagreb: Naklada Ljevak.

Mjesto izdanja odvaja se dvotočkom bez razmaka.

Primjer:

Osijek:

Ako knjiga ima više mjesta izdanja, odvajaju se crtom s razmakom iza i ispred. Nakon imena zadnjega mjesta slijedi dvotočka bez razmaka.

Primjer:

Rijeka – Osijek:

Ako knjiga ima jedno mjesto izdanja, a više izdavača, izdavači se odvajaju crtom s razmakom iza i ispred.

Primjer:

Zagreb: Hrvatska sveučilišna naklada – Filozofski fakultet Sveučilišta u Zagrebu.

Ako knjiga ima dva mjesta izdanja ili više njih te dva ili više izdavača iz tih mjesta izdanja, izdavači se odvajaju crtom s razmakom iza i ispred.

Zagreb – Zadar: Hrvatsko slavističko društvo – Ogranak Matice hrvatske Zadar.

Ponovljena se izdanja navode iza naslova knjige.

Primjer:

Bujas, Željko. 2017. *Veliki hrvatsko-engleski rječnik*. Četvrto izdanje. Zagreb: Nakladni zavod Globus.

**1.2. Autorska knjiga**

**1.2.1. Autorska knjiga** (do tri autora)

Prezime, Ime. Godina izdanja. *Naslov: Podnaslov* (ako ga ima)*.* Mjesto izdanja: Izdavač.

Primjer:

Samardžija, Marko. 2004. *Iz triju stoljeća hrvatskoga standardnog jezika*. Zagreb: Hrvatska sveučilišna naklada.

Prezime, Ime; Prezime, Ime; Prezime, Ime. Godina izdanja. *Naslov. Podnaslov* (ako ga ima)*.* Mjesto izdanja: Izdavač.

Primjer:

Kalčić, Slavko; Filipi, Goran; Milovan, Valter. 2014. *Rječnik roverskih i okolnih govora*. Pazin: Matica hrvatska Pazin.

**1.2.2. Autorska knjiga** (više od triju autora)

Prezime, Ime i sur. Godina izdanja. *Naslov. Podnaslov* (ako ga ima)*.* Mjesto izdanja: Izdavač.

Primjer:

Barić, Eugenija i sur. 2003. *Hrvatska gramatika*. Treće izdanje. Zagreb: Školska knjiga.

**1.3. Urednička knjiga**

**1.3.1. Urednička knjiga** (do tri urednika)

Prezime, Ime [ur.]. Godina izdanja. *Naslov: Podnaslov* (ako ga ima)*.* Mjesto izdanja: Izdavač.

Primjer:

Iveković, Hrvoje; Grmek, Dražen Mirko [ur.]. 1963. *Rasprave i građa za povijest nauka*, knj. 1. Zagreb: Institut za povijest prirodnih, matematičkih i medicinskih nauka JAZU.

**1.3.2. Urednička knjiga** (više od triju urednika)

Prezime, Ime i sur. [ur.]. Godina izdanja. *Naslov: Podnaslov* (ako ga ima)*.* Mjesto: Izdavač.

Primjer:

Botica, Stipe i sur. [ur.]. 2016. *Šesti hrvatski slavistički kongres: Zbornik radova*. Zagreb: Hrvatsko filološko društvo.

**1.4. Priređivačka knjiga**

Prezime, Ime. Godina izdanja. *Naslov. Podnaslov* (ako ga ima) [prir. Prezime, Ime]*.* Mjesto: Izdavač.

Primjer:

Silić, Josip. 2019. *Dihotomije. Izabrane rasprave* [prir. Marković, Ivan]. Zagreb: Disput.

Nakladnički niz ili serija navodi se iza naslova, a od oznake knjige odvaja se zarezom.

Primjer:

Bošković, Ruđer Josip. 2013. *Pisma, pjesme i rasprave* [prir. Kutleša, Stipe]. Stoljeća hrvatske književnosti, knj. 111. Zagreb: Matica hrvatska.

**2. Poglavlje u knjizi**

Prezime, Ime. Godina izdanja. Naslov poglavlja. *Naslov knjige. Podnaslov* (ako ga ima) [ur. Prezime, Ime]*.* Broj knjige, sveska i sl. (ako ga ima). Mjesto izdanja: Izdavač, stranica–stranica.

Primjer:

Pranjković, Ivo. 2015. Filološke škole i hrvatski standardni jezik u drugoj polovici 19. stoljeća. U: *Povijest hrvatskoga jezika* [ur. Lisac, Josip; Pranjković, Ivo; Samardžija, Marko]. 4. knjiga: 19. stoljeće. Zagreb: Croatica, 77–111.

Podaci se o uredništvu, mjestu izdanja, izdavaču i stranicama “od do” navode prema *1. Knjige. Opće napomene* u ovoj datoteci na str. 6–7.

**3. Rad u časopisu**

Prezime. Ime. Godina izdanja. Naslov: podnaslov/Podnaslov (ako ga ima). *Ime časopisa,* godište (broj ili sveščić – ako ga ima), stranica–stranica.

Primjer:

Sekereš, Stjepan. 1978. Korekcija Ivšićeve akcentuacije u “šaptinovačkom narječju”. *Zbornik za filologiju i lingvistiku*, 21 (1), 201–204.

Ako je rad višeautorski, svim se autorima navodi Prezime, Ime te se odvajaju točka-zarezom.

Primjer:

Čilaš Mikulić, Marica; Gulešić Machata, Milvia; Udier, Sanda Lucija.

Ako rad sadržava naslov i podnaslov, naslov se odvaja dvotočkom bez razmaka.

I naslov i podnaslov pišu se normalnim slovima i bez navodnika te se od imena časopisa odvajaju točkom.

Primjer:

Children, Soldiers and Heroes: The Great War in Past and Present Italian Children’s Literature

Ime se časopisa piše ukošeno. Ako se uz ime navodi podnaslov, isto se piše ukošeno. Ime se odvaja dvotočkom s razmakom iza naslova i ispred podnaslova. Dvotočka se piše normalnim slovima, ne ukošeno.

Primjer:

*Književna smotra* : *časopis za svjetsku književnost*

Iza imena časopisa slijedi godište od imena odvojeno zarezom.

Primjer:

*Radovi Zavoda za znanstveni rad Varaždin*, 20

Ako časopis ima broj ili sveščić, navodi se uz godište u okruglim zagradama.

Primjer:

*Jezikoslovlje*, 19 (3)

Iza broja ili sveščića slijede stranice “od–do” odvojene zarezom.

Stranice se odvajaju crtom bez razmaka ispred i iza, a iza njih slijedi točka.

Primjer:

*Folia onomastica Croatica*, 17, 19–33.

**4. Rad u zborniku radova**

Prezime, Ime. Godina izdanja. Naslov rada. U: *Naslov zbornika radova* [ur.Prezime, Ime]. Mjesto izdanja: Izdavač, stranica–stranica.

Primjer:

Visinko, Karol. 2005. Učenje Hrvatskoga jezika kao L2 i sociolingvistička istraživanja na predlošku znanstvenog opusa Zdenke Gudelj-Velage. U: *Jezik u društvenoj interakciji* : *zbornik radova sa savjetovanja održanog 16. i 17. svibnja 2003. u Opatiji* [ur. Stolac, Diana; Ivanetić, Nada; Prichard, Boris]. Zagreb – Rijeka: Hrvatsko društvo za primijenjenu lingvistiku. 513–524.

Ako je rad višeautorski, svim se autorima navodi Prezime, Ime te se odvajaju točka-zarezom.

Primjer:

Rudan, Evelina; Botica, Stipe.

Ako rad sadržava naslov i podnaslov, naslov se odvaja dvotočkom bez razmaka.

I naslov i podnaslov pišu se normalnim slovima i bez navodnika te se od imena časopisa odvajaju točkom.

Primjer:

Children, Soldiers and Heroes: The Great War in Past and Present Italian Children’s Literature

Ime se zbornika piše ukošeno. Ako se uz ime navodi podnaslov, isto se piše ukošeno. Između imena i podnaslova navodi se dvotočka s razmakom ispred i iza. Dvotočka se piše normalnim slovima, ne ukošeno.

Primjer:

*Vitta Litterarum Studiis Sacra* : *zbornik u čast Radoslavu Katičiću*

Urednik ili urednici zbornika navode se u uglatoj zagradi prema modelu Prezime, Ime. Ako je više urednika, odvajaju se točka-zarezom. Iza podataka o uredništvu slijedi točka.

Primjer:

*Izazov tradicijske kulture : svečani zbornik za Zoricu Vitez* [ur. Ceribašić, Naila; Marks, Ljiljana].

Ako je zbornik višesvezačan, podatak se navodi poslije imena zbornika i imena urednika. Iza podatka slijedi točka.

Primjer:

*Šesti hrvatski slavistički kongres* : *zbornik radova sa znanstvenoga skupa s međunarodnim sudjelovanjem održanoga u Vukovaru i Vinkovcima od 10. do 13. rujna 2014.* [ur. Botica, Stipe; Nikolić, Davor; Tomašić, Josipa; Vidović Bolt, Ivana]. Prvi svezak.

Podaci se o mjestu izdanja, izdavaču i stranicama “od do” navode prema *1. Knjige. Opće napomene* u ovoj datoteci na str. 6–7.

**5. Kvalifikacijski rad (magistarski rad, doktorski rad)**

Prezime, Ime. Godina izdanja. *Naslov rada*. Oznaka kvalifikacije rada. Mjesto izdanja: Izdavač.

Primjeri:

Najcer Sabljak, Jasmina. 2007. *Likovna baština obitelji Pejačević iz Galerije likovnih umjetnosti u Osijeku*. Magistarski rad. Zagreb: Filozofski fakultet Sveučilišta u Zagrebu.

Tadić-Šokac, Sanja. 2005. *Autoreferencijalnost u hrvatskom romanu 20. stoljeća* (*od Isušene kaljuže Janka Polića Kamova do Koraljnih vrata Pavla Pavličića*). Doktorska disertacija. Rijeka: Filozofski fakultet Sveučilišta u Rijeci.

**6. Leksikografska natuknica**

Prezime, Ime. Godina izdanja. Naslov rada. *Ime leksikografskoga priručnika*. Podaci o svesku, rasponu inicijalnih slova i sl.). Mjesto izdanja: Izdavač, stranica–stranica.

Primjer:

Botica, Stipe. 2010. Luka Botić. U: *Hrvatska književna enciklopedija*. Sv. 1, A–Gl. [ur. Visković, Velimir]. Zagreb: Leksikografski zavod “Miroslav Krleža”, 206–207.

**7. Rad u dnevnicima, tjednicima i mjesečnicima**

Prezime, Ime. Godina izdanja. Naslov. *Ime dnevnika, tjednika ili mjesečnika*, godište i broj, datum izdanja, stranica u tiskanom izdanju ili mrežni izvor.

Primjer:

Opačić, Nives. 2019. Laganje i lažiranje. *Vijenac*, 652, 28. veljače 2019.

<http://www.matica.hr/vijenac/652/laganje-i-laziranje-28805/>. Pristup 4. svibnja 2019.

 **8. Mrežni izvori**

8.1. **Ako su citirane bibliografske jedinice dostupne elektronički**

Navesti bibliografske podatke o tekstu prema ovim *Uputama*, a u sljedećem retku mrežnu stranicu i datum zadnjega preuzimanja

Lijevu marginu uvući za 0,5 cm (opcijom *Paragraph / Indents and Spacing / Indentation /Special / Hanging*) tako da adresa mrežne stranice bude ispod drugoga retka (ili u drugom retku) bibliografskih podataka

Primjer:

García-Ramírez, Eduardo. 2010. *Proper Names: A Cognitive-Philosophical Study*. Dissertation.

<https://deepblue.lib.umich.edu/bitstream/handle/2027.42/75808/eduardga_1.pdf?sequence=1>. Pristup 15. rujna 2018.

U tekstu rada navodi se samo prezime autora i godina (García-Ramírez 2010).

8.2. **Ako se navode samo mrežne stranice**

Mrežne stranice označiti kraticom URL, obrojčiti ih arapskom brojkom s razmakom (npr. URL 1, URL 2…) iza koje slijedi dvotočka bez razmaka, navesti adresu mrežne stranice i datum zadnjega preuzimanja

Drugi redak uvući za 0,5 cm (opcijom *Paragraph / Indents and Spacing / Indentation /Special / Hanging*)

Primjer:

URL 1: <https://blog.dnevnik.hr/stitch/2004/12/119034/prijedlozi-emzbogem-i-emradiem.html>. Pristup 16. listopada 2018.

URL 2: <https://ciklopea.com/hr/blog/prijevod/jezicna-pogreska-br-26-deklinacija-pridjeva/>. Pristup 17. listopada 2018.

U tekstu rada navodi se samo kratica URL i arapska brojka, npr. (URL 2).

Umjesto plave boje slova koja će se pojaviti na adresi mrežne stranice i podcrtane adrese staviti crnu boju i maknuti podcrtani tekst.

Primjer:

Umjesto:

<https://deepblue.lib.umich.edu/bitstream/handle/2027.42/75808/eduardga_1.pdf?sequence=1>

Treba:

<https://deepblue.lib.umich.edu/bitstream/handle/2027.42/75808/eduardga_1.pdf?sequence=1>

1. **SAŽETAK NA JEDNOME OD SVJETSKIH JEZIKA**
* lijevu marginu uvući za 1, a desnu marginu poravnati; Times New Roman, Normal 10, razmak 1, lijevu marginu uvući za 1, a desnu marginu poravnati)

Naslov sažetka (centrirano, Times New Roman, Bold 10)

Sažetak – prijevodna inačica na svjetskome jeziku (centrirano, Times New Roman, Normal 10)

Primjer:

**Croatian Adult Spoken Language Corpus (HrAL)**

(Summary)

Interest in spoken-language corpora has increased over the past two decades leading to the development of new corpora and the discovery of new facets of spoken language. These types of corpora represent the most comprehensive data source about the language of ordinary speakers. Such corpora are based on spontaneous, unscripted speech defined by a variety of styles, registers and dialects.

The aim of this paper is to present the Croatian Adult Spoken Language Corpus (HrAL), its structure and its possible applications in different linguistic subfields. HrAL was built by sampling spontaneous conversations among 617 speakers from all Croatian counties, and it comprises more than 250,000 tokens and more than 100,000 types. Data were collected during three time slots: from 2010 to 2012, from 2014 to 2015 and during 2016.

HrAL is today available within TalkBank, a large database of spoken-language corpora covering different languages (https://talkbank.org), in the Conversational Analyses corpora within the subsection titled Conversational Banks. Data were transcribed, coded and segmented using the transcription format Codes for Human Analysis of Transcripts (CHAT) and the Computerised Language Analysis (CLAN) suite of programmes within the TalkBank toolkit. Speech streams were segmented into communication units (C-units) based on syntactic criteria. Most transcripts were linked to their source audios. The TalkBank is public free, i.e. all data stored in it can be shared by the wider community in accordance with the basic rules of the TalkBank.
HrAL provides information about spoken grammar and lexicon, discourse skills, error production and productivity in general. It may be useful for sociolinguistic research and studies of synchronic language changes in Croatian.

1. **KLJUČNE RIJEČI NA JEDNOME OD SVJETSKIH JEZIKA**
* napraviti razmak 1 između sažetka na jeziku rada, lijevu marginu uvući za 1, a desnu marginu poravnati; *Times New Roman*, Normal 10
* napisati ukošenim slovima prijevodnu inačicu naziva *Ključne riječi*: i poslije dvotočke navesti **najmanje tri** riječi, a **najviše pet**.

Primjer:

*Keywords*: Croatian Adult Spoken Language Corpus (HrAL), language sampling, spontaneous speech corpora

**RECENZENTSKI POSTUPAK**

Rad uređen prema navedenim uputama proći će anonimni recenzentski postupak.

Proslijedit će se dvama recenzentima.

Ako jedna recenzija bude negativna, rad će biti upućen na treću recenziju.

Recenzenti će radove ocjenjivati prema ljestvici od 0 (neprihvatljivo) do 5 (izvrsno) prema sljedećim kriterijima:

(1) jasnoća strukture i stila te omjer pojedinih dijelova rada

(2) prikladnost pristupa i metodologije

(3) relevantnost rada i njegove moguće implikacije

(4) originalnost pristupa

(5) zadovoljavanje formalnih kriterija (ima li rad sve potrebne dijelove, usustavljenu literaturu te je li gramatički i pravopisno usklađen sa standardnojezičnom normom)

(6) ukupna ocjena.

Recenzenti će dati svoju opću preporuku za objavljivanje rada te prijedlog kategorizacije rada.

Radove s odlukom o objavljivanju, recenzentskim i uredničkim komentarima poslat će se autoru/autorima nakon recenzentskoga postupka.